Document ID: 32007R1032

UREDBA KOMISIJE (ES) št. 1032/2007
z dne 6. septembra 2007
o spremembi Uredbe (ES) št. 1669/2006 o določitvi podrobnih pravil za uporabo Uredbe Sveta (ES) št. 1254/1999 glede ureditve javnega intervencijskega odkupa govejega mesa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1) ter zlasti člena 27(4) in člena 41 Uredbe,
ob upoštevanju naslednjega:
(1)
Priloga II k Uredbi Komisije (ES) št. 1669/2006 z dne 8. novembra 2006 o določitvi podrobnih pravil za uporabo Uredbe Sveta (ES) št. 1254/1999 glede ureditve javnega intervencijskega odkupa govejega mesa (2) določa seznam proizvodov, primernih za intervencijo. Priloga VI k navedeni uredbi vsebuje naslove intervencijskih agencij. Po pristopu Bolgarije in Romunije k Evropski uniji 1. januarja 2007 je treba podatke o navedenih državah članicah vstaviti v navedene priloge.
(2)
Uredbo (ES) št. 1669/2006 je zato treba ustrezno spremeniti.
(3)
Ukrepi, predvideni s to uredbo, so v skladu z mnenjem Upravljalnega odbora za goveje in telečje meso -
SPREJELA NASLEDNJO UREDBO:
Člen 1
Uredba (ES) št. 1669/2006 se spremeni:
1.
Priloga II se nadomesti z besedilom iz Priloge I k tej uredbi.
2.
Priloga VI se nadomesti z besedilom iz Priloge II k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. septembra 2007

Labels: 3
17
15
6